OpenLLM-France/wikimedia huggingface dataset:
# Disfressa

Una disfressa és un conjunt d'elements externs utilitzats per aparentar una personalitat diferent de la pròpia. La pràctica de disfressar-se s'originà per a dur a terme rituals religiosos a l'edat antiga amb l'ús de roba i màscares, juntament amb una determinada música, gestos i canvis de veu, el que derivaria en les primeres obres teatrals. A l'edat mitjana tardana s'estengueren els balls de disfresses i s'iniciaren els balls de carnaval els dies anteriors a la quaresma.

## Referències

* 1 2 "«Disfressa». Gran Enciclopèdia Catalana. Barcelona: Grup Enciclopèdia Catalana."
# Gásadalur

Gásadalur ['gɔa:sadɛa:lʊɹ] és un petit poble situat a l'illa de Vágar, a les illes Fèroe. Forma part del municipi de Sørvágur. L'1 de gener de 2021 tenia 14 habitants.

## Geografia

Gásadalur està situat a la costa oest de l'illa de Vágar, enfront del Mykinesfjørður, l'estret que separa Vágar de la petita illa de Mykines. La localitat s'assenta a la carena de la vall que ha creat el riu Dalsá; aquest riu proporciona el principal atractiu turístic del lloc, ja que arriba al mar formant l'espectacular cascada de Múlafossur, amb 30 metres de caiguda directament a l'oceà.
El poble ha estat sempre de difícil accés. Està envoltat de muntanyes, l'Eysturtintur, de 715 metres, i l'Árnafjall, de 722 metres, són les més altes. L'any 2003 es va obrir al sud de la localitat un túnel que la va alliberar del seu aïllament històric; aquest túnel, anomenat Gásadalstunnilin en feroès, connecta Gásadalur amb Bøur, situat a 5 km al sud-est.

## Etimologia

Gásadalur significa "vall de les oques" en feroès. Segurament faci referència a les oques salvatges que han habitat la vall des d'antic.
La llegenda diu que el poble va rebre el seu nom d'una dona anomenada Gæsa, que provenia de Kirkjubøur. Gæsa era propietària de mitja illa de Streymoy al segle xii. Tanmateix es va descobrir que havia menjat carn durant el dejuni de la quaresma i, per aquest fet impur, li van confiscar tota la seva propietat. Va fugir a la vall on hi ha ara Gásadalur, que va rebre el seu nom.

## Història

Gásadalur es menciona per primera vegada al Hundabrævið, un document del segle xiv que pretenia regular la tinença de gossos a l'arxipèlag. Al nord de Gásadalur es va fundar el 1833 el petit poble de Víkar, a la costa nord de Vágar. El poble estava molt aïllat i els darrers residents van abandonar-lo el 1910. La seva darrera casa va ser traslladada i reconstruïda a Gásadalur.
El 23 de juny de 2005 van visitar el poble els prínceps Frederic i Maria Elisabet de Dinamarca.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 11 setembre 2021]. «Base de dades estadística de les Illes Fèroe»
* 1 2 «Mapa de les Fèroe» (en danès). Trap Danmark. [Consulta: 11 desembre 2019].
* ↑ «Information about Gasadalur» (en anglès). Guide to Faroe Islands. [Consulta: 11 desembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 11 desembre 2019]. «Llista de muntanyes de les Fèroe per alçada»
* ↑ «Gásadalur» (en anglès). faroeislands.dk. [Consulta: 11 desembre 2019].
* ↑ «Gásadalur» (en anglès). faroestamps.fo. Arxivat de l'original el 2007-09-30. [Consulta: 11 desembre 2019].
* ↑ «Bygdir, sum síggjast at hava verið um leið ár 1350-1400, men sum kunnu vera eldri» (en feroès). Heimabeiti. Arxivat de l'original el 2015-07-15. [Consulta: 8 novembre 2019].

## Vegeu també

* Llista de municipis de les Illes Fèroe.
* Llista de túnels de les Illes Fèroe.
* Fjallavatn.

## Enllaços externs

* Web de l'ajuntament de Sørvágur. (feroès)
* Pàgina oficial de l'Aeroport de Vágar (feroès) (anglès)
# Adrian Metcalfe

Adrian Metcalfe (Bradford, 2 de març de 1942 - 2 de juliol de 2021) fou un atleta i locutor britànic anglès.

## Primers anys

Nascut a Bradford, es va criar a Leeds. El seu pare era gerent al Yorkshire Bank i la seva mare professora. Va estudiar a The Brunts School i al Magdalen College d'Oxford, on també va ser president del club d'atletisme.

## Atleta

El 1961 va batre dues vegades el rècord britànic dels 400 metres, alhora que guanyava el títol nacional de l'AAA de 440 iardes. El 1962 guanyà la medalla de plata en els 4x400 metres del Campionat d'Europa d'atletisme que es disputà a Belgrad. Aquell mateix any, representant Anglaterra, va guanyar una nova medalla de plata en els 4x440 iardes als Jocs de l'Imperi Britànic i de la Comunitat de Perth. El 1964 va prendre part en els Jocs Olímpics d'Estiu de Tòquio, on va disputar dues proves del programa d'atletisme. En els 4x400 metres, formant equip amb John Cooper, Timothy Graham i Robbie Brightwell, guanyà la medalla de plata, mentre en els 400 metres quedà eliminat en sèries.

## Periodista

Metcalfe va començar a treballar a la televisió comentant atletisme per a la ITV, abans d'unir-se a Channel 4 on va ser cap d'esports i va introduir esports estrangers, poc coneguts pels espectadors britànics, com el futbol americà o el sumo. El 1989 començà a treballar a Eurosport el 1989 i després a Tyne Tees TV abans de convertir-se en productor executiu del Comitè Olímpic Internacional Olympic Broadcasting Services. El 1998 va invertir en un projecte juntament amb un gran nombre de federacions esportives internacionals, basat en el web, worldsport.com, però va fracassar.
Va ocupar càrrecs al Comitè Olímpic Internacional i l'Associació Internacional de Federacions d'Atletisme i va ser nomenat Oficial de l'Orde de l'Imperi Britànic (OBE) pels serveis a l'esport el 2001.

## Millors marques

* 400 metres llisos. 47.7" (1961)

## Referències

* 1 2 3 4 5 6 7 «Adrian Metcalfe obituary». The Times, 29-07-2021. [Consulta: 30 juliol 2021].
* 1 2 3 4 «Sunrise Of Winchester Celebrates Former Resident And Olympic Medallist». The Carer UK, 06-09-2021.
* ↑ Whetton, John. «What a magical boost for Mansfield». Chad. Johnston Press Digital Publishing, 27-08-2008. Arxivat de l'original el 19 April 2013. [Consulta: 4 novembre 2008].
* 1 2 3 «Olympic medallist and athletics commentator Adrian Metcalfe dies». Athletics Weekly, 08-07-2021. [Consulta: 8 juliol 2021].
* ↑ «Olympedia – Adrian Metcalfe». [Consulta: 27 agost 2023].
* ↑ The London Gazette: no. 56070. p. 12. 30 desembre 2000.
* 1 2 «Olympic medallist and broadcaster Metcalfe dies». World Athletics, 08-07-2021. [Consulta: 30 juliol 2021].
* ↑ «Track and Field Statistics». [Consulta: 27 agost 2023].
# Thomas Nicholls

Thomas Nicholls (Wellington i South Elmsall, 12 d'octubre de 1931 - Telford, 31 de juliol de 2021) va ser un boxejador anglès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on quedà eliminat en setzens de final en la categoria del pes gall del programa de boxa. Quatre anys més tard, als Jocs de Melbourne, guanyà la medalla de plata en la categoria del pes ploma, en perdre la final contra el soviètic Vladimir Safronov. En el seu palmarès destaquen sis títols de Midlands ABA entre 1950 i 1956 i quatre campionats nacionals ABA, dos del pes gall, el 1951 i 1952, i dos del pes ploma, el 1955 i el 1956.

## Referències

* ↑ «Tributes as Olympic boxing legend Tommy dies, aged 89». Shropshire Star, 09-08-2021, p. 13.Report by Toby Neal.
* 1 2 «Olympedia – Tommy Nicholls». [Consulta: 20 setembre 2021].
# San Jorge (Pamplona)

San Jorge (en basc Sanduzelai) és un barri de la ciutat de Pamplona, capital de la Comunitat Foral de Navarra. Té una població d'11.713 habitants (cens de 2008). Limita al nord amb Buztintxuri, al sud amb el riu Arga, a l'est amb Arrotxapea i a l'oest amb Landaben.
Es troba al nord-oest de la ciutat. Va ser construït en una de les zones industrials que envoltaven Pamplona, entre el riu Arga i les vies del tren. El topònim en basc significa "El camp del sant".

## Història

Hi ha notícies de poblament d'aquesta zona des de l'edat mitjana. La població s'agrupava en tres petits nuclis: un de proper a l'actual pont de Cuatro Vientos, un altre al costat del que avui és el Centre de Salut i un tercer al costat del Pont de Miluce.
Des de la construcció dels primers grans blocs en la dècada dels 60 fins a l'actualitat, el barri, ha gaudit d'una substancial rentada de cara. Ha passat de ser un barri gairebé marginal, i un mercat de droga, a una gran millora de la situació (s'han construït les piscines del barri, una nova biblioteca, una nova parròquia, un centre cívic...). Però encara queda un llarg camí.
Hom preveu que amb la construcció de l'estació del TAV a Etxabakoitz, desaparegui el bucle ferroviari, deixant lloc a torres altes i zones verdes.

## Comunicacions

Línies del Transport Urbà Comarcal que comuniquen el barri amb la resta de la ciutat i la Conca de Pamplona.
| Trajecte | Horari | Freqüència |
| Villava- Txantrea-Barañain | 06:25 - 22:30 | 10-12´ |
| Pl. Blanca de Navarra-Buztintxuri | 06:38 - 22:36 | 12´ |
| RENFE - UPNA | 06:32 - 22:36 | 12´ |
| Beloso Alto – Orcoyen | 06:30 - 22:35 | 30´ |
| Circular Mercadillo Landaben | SS | SS |
| Ps. Sarasate – San Jorge – Txantrea – Cl. Cortes de Navarra | 23:00 - 0:10 | 35´ |

## Referències

* ↑ «Población y estadistica de Pamplona por Barrios - 22/09/2008». Arxivat de l'original el 2015-09-24. [Consulta: 12 gener 2013].
* ↑ Diario de Noticias 19/05/2008 - La historia de San Jorge, a pie de calle

## Enllaços externs

* Vídeo elaborat per la Biblioteca Pública de San Jorge sobre la història del barri Arxivat 2013-06-11 a Wayback Machine.
# Xavier Adserà i Gebelli

Xavier Adserà i Gebelli (Tarragona, 1963) és un empresari català, actual soci fundador d'ADEQUITA Capital Ltd, amb seu a Londres.
Llicenciat en Ciències Empresarials per ESADE i per la Universitat Politècnica de Catalunya i Màster en Administració i Direcció d'Empreses (MBA) per ESADE. Ha participat en diversos cursos de postgrau, entre els quals destaquen els realitzats a Harvard Business School, l'MIT Sloan School of Management i la New York University Stern School of Business.
Entre altres càrrecs, és actualment President de Alder Renewables, companyia que desenvolupa tecnologies per descarbonitzar sector crítics de la nostra societat i que té els seu laboratoris a Denver (US).
Entre 2005 i el gener de 2011 Xavier Adserà fou el president de Natraceutical, una multinacional biotecnològica d'origen espanyol especialitzada en la investigació i el desenvolupament d'ingredients funcionals, principis actius i complements nutricionals, que cotitza al mercat continu de la borsa espanyola des de l'any 2002.
És autor del llibre Principios de valoración de empresas (Deusto, 1998) i de diversos treballs d'investigació en el camp de l'anàlisi financer, a més de col·laborador habitual en revistes especialitzades en mercats financers. Entre les seves publicacions, cal destacar un article al Financial Analysts Journal titulat «FEVA: A Financial and Economic Approach to Valuation» (març-abril 2003).

## Referències

* ↑ «Xavier Adsera • Adequita Capital» (en anglès americà). [Consulta: 1r setembre 2024].
* ↑ " El tarragoní Xavier Adserà és el conseller delegat de l'empresa Veremonte promotora de Barcelona World " Tot Tarragona.cat
* ↑ «Alder Renewables». [Consulta: 5 gener 2025].
* ↑ "Xavier Adserà nuevo presidente de Natraceutical" Arxivat 2014-12-04 a Wayback Machine. Pmfarma.es
* ↑ Adserà, Xavier; Viñolas, Pere «FEVA: A Financial and Economic Approach to Valuation». Financial Analysts Journal, 59, 2, 2003, pàg. 80–87. DOI: 10.2307/4480468?uid=3737952&uid=2&uid=4&sid=21102054393903. ISSN: 0015-198X.
# Louise Robinson

Louise Robinson (Mirfield, West Yorkshire, 1 de desembre de 1965) és una ciclista anglesa que s'especialitzà en el ciclocròs. Va guanyar una medalla de plata al Campionat del món de 2000.
El seu pare Brian també es dedicà al ciclisme.

## Palmarès

* 1999-2000
** Campiona del Regne Unit en ciclocròs
* 2003-2004
** Campiona del Regne Unit en ciclocròs
* 2004-2005
** Campiona del Regne Unit en ciclocròs

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Brava (Cap Verd)

Brava és un concelho (municipi) de Cap Verd. Cobreix la totalitat de l'illa Brava. La capital és la vila de Nova Sintra. El municipi consta de dues freguesias (parròquies civils): São João Baptista i Nossa Senhora do Monte.

## Demografia

Població de municipi capverdià de Brava (1940—2010) :
| 1940 | 1950 | 1960 | 1970 | 1980 | 1990 | 2000 | 2010 |
| 8.528 | 7.937 | 8.625 | 7.756 | 6.985 | 6.975 | 6.804 | 5.971 |

## Referències

* 1 2 3 4 5 6 Font: Statoids
* ↑ Font: Instituto Nacional de Estatísticas Arxivat 2008-11-18 a Wayback Machine..
* ↑ «2010 Census results Brava» (en portuguès). Instituto Nacional de Estatística Cabo Verde, 21-03-2014. Arxivat de l'original el 2016-03-04. [Consulta: 10 maig 2016].

## Enllaços externs

* Câmara Municipal da Brava
# Mark Travers

Mark Travers (18 de maig de 1999) és un futbolista professional irlandés que juga de porter per l'AFC Bournemouth anglés.

## Referències

* ↑ «2018/19 Premier League squads confirmed». Premier League, 03-09-2018. [Consulta: 7 març 2019].
* ↑ Mark Travers, Fitxa a Soccerway. Consultat 7 de març de 2019.
# Numeració astronòmica dels anys

La Numeració astronòmica es basa en la clàssica del calendari Gregorià, però adaptada al sistema de numeració d'enters. Té un any zero, i els anys anteriors a aquest es designen com a nombres negatius
Els astrònoms usen normalment el calendari Julià per a anys anteriors a 1582 i el calendari gregorià després d'aquesta data.
Els prefixos aC i dC (BCE i CE) que expressen "abans de Crist i després de Crist", no s'utilitzen en aquest conveni. L'any 1 aC (BCE) se li assigna el número 0, l'any 2 aC se li assigna el -1, i en general a un any qualsevol n aC (BCE) se li assigna el "- ( n - 1) " (és a dir el valor negatiu resultat d'1 - n ).
Els nombres per a dates dC (CE) es conserven igual, sense signe o amb signe positiu, és a dir l'any 1 dC (CE) se li assigna l'1, l'any 2 dC se li assigna el 2, i en general a un any n dC (CE) se li assigna el n
El sistema es denomina Numeració astronòmica pel seu ús en astronomia. Molt poques de la resta de disciplines, a part de la història o l'arqueologia, tracten amb anys anteriors a l'any 1 AC.

## Vegeu també

* ISO 8601

## Referències

* 1 2 3 4 Espenak, Fred. «Year Dating Conventions». [Consulta: 19 febrer 2009].
* ↑ Simon Newcomb, "Tables of the motion of the Earth on its axis and around the Sun" in Astronomical papers Prepared for the use of the American ephemeris and Nautical Almanac, Volume VI: Tables of the four inner planets , (United States Naval Observatory, 1898), pp. 27 (PT36), 34-35 (PT43-PT44).
* ↑ Fred Espenak, Phases of the Moon: -99 to 0 (100 to 1 BCE) Arxivat 2014-10-17 a Wayback Machine. NASA ecl·lipses web
# Oliver Wood (ciclista)

Oliver Wood (Wakefield, West Yorkshire, 26 de novembre de 1995) és un ciclista anglès. Professional des del 2017, actualment a l'equip Team Wiggins. Combina la carretera amb la pista

## Palmarès en pista

* 2014
** Campió del Regne Unit en Scratch
** Campió del Regne Unit en Madison (amb Andrew Tennant)
** Campió del Regne Unit en Persecució per equips
* 2015
** Campió d'Europa sub-23 en Persecució per equips (amb Christopher Latham, Germain Burton i Matthew Gibson)
** Campió del Regne Unit en Puntuació
** Campió del Regne Unit en Persecució per equips

### Resultats a la Copa del Món en pista

* 2016-2017
** 1r a Glasgow, en Persecució per equips
* 2017-2018
** 1r a Manchester, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Dasi de Salàpia

Dasi (en llatí Dasius) va ser un notable local de Salàpia que juntament amb Blatti (Blattius) dirigia la ciutat.
Dasi era favorable a Hanníbal i als cartaginesos i Blatti defensava els interessos de Roma, encara que secretament. Blatti, que no podia actuar sense el consentiment de Dasi, va voler convèncer-lo de passar al seu bàndol però Dasi va informar dels fets a Hanníbal, que va cridar els dos homes a la seva presència. Llavors l'un va acusar l'altre i Hanníbal no en va poder treure aigua clara. Finalment Salàpia i la guarnició cartaginesa dirigida per Blatti es van passar als romans. Dasi va morir a la matança que va seguir a la conquesta romana l'any 210 aC, segons diuen Apià i Titus Livi.

## Referències

* ↑ Smith, William (ed.). «Dasius». A Dictionary of Greek and Roman biography and mythology. [Consulta: 17 octubre 2022].
# Contracte Sant

El Contracte Sant és el conveni signat el 27 de maig del 1405 entre els creditors censalistes, en la seva majoria barcelonins, i els jurats que establí que la majoria dels ingressos recaptats per la Universitat s'havien de consignar (Universal Consignació) per tal de quitar els interessos del deute i amortitzar-lo.
Els creditors censalistes havien de designar cada any un clavari, encarregat de la recaptació i administració dels imposts. A la vegada s'establí la prioritat dels creditors catalans sobre els mallorquins. Aquest contracte havia de mantenir la seva vigència fins que s'amortitzà per complet el deute públic. Suposà la culminació d'un procés d'endeutament de la Universitat de la Ciutat i Regne de Mallorca que s'havia iniciat a mitjan segle xiv, sobretot a causa de la contribució a l'ambiciosa política exterior dels reis de la Corona d'Aragó i que s'havia agreujat amb les males collites de 1402 i 1405 i la inundació de la Ciutat de Mallorca de l'any 1403.
Amb aquest acord, Mallorca perdé el control dels seus recursos financers, però el 1425-26 l'acord entrà en crisi perquè la Universitat de Mallorca decidí suspendre el pagament dels interessos dels creditors catalans. El 1431 s'arribà a la Concòrdia de Barcelona. El 1440 tornaren a sortir problemes i l'objectiu d'amortitzar el deute no s'aconseguí mai del tot, fins i tot a pesar dels intents de l'època del rei Ferran el Catòlic amb la seva política de redreç.

## Referències

* ↑ Casanova i Todolí, Ubaldo de i López Bonet, Jose Francisco Diccionario de términos históricos del reino de Mallorca. (s. XIII-XVIII) Institut d'Estudis Baleàrics: Palma, 1986
* ↑ «Contracte Sant». A: Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 80-81. ISBN 84-8661702-2.
# Diòcesi

Una diòcesi o bisbat és un districte o territori de l'església catòlica on té, i hi exerceix jurisdicció espiritual, un prelat: arquebisbe, bisbe, etc. Les diòcesis es poden agrupar, al seu torn, en províncies eclesiàstiques, al capdavant de les quals hom hi troba una arxidiòcesi o arquebisbat.

## Les diòcesis en terres catalanoparlants

A Catalunya hi ha el bisbat d'Urgell (que abraça també el Principat d'Andorra), el bisbat de Lleida, el bisbat de Solsona, el bisbat de Vic, el bisbat de Girona, el bisbat de Tortosa (que agafa les comarques del nord del País Valencià), el bisbat de Perpinyà (antigament bisbat d'Elna, que abraça tota la Catalunya Nord), el bisbat de Terrassa (a l'alta edat mitjana bisbat d'Ègara), el bisbat de Sant Feliu, l'arquebisbat de Tarragona i l'arquebisbat de Barcelona. El de Tarragona lidera tots els bisbats catalans, llevat de Terrassa i Sant Feliu, liderats pel de Barcelona (de fet, aquests dos darrers són segregacions del de Barcelona). La Franja de Ponent estava adscrita, fins al segle xx, a diòcesis catalanes. El 1957 el Matarranya va passar del bisbat de Tortosa al bisbat de Saragossa, i el 1997 la resta de comarques franjolines van passar del bisbat de Lleida al bisbat de Barbastre-Montsó, malgrat que el bisbat de Lleida té les seves arrels a l'antic bisbat de Roda de Ribagorça.
Els bisbats d'Empúries i de Besalú tingueren una existència efímera.
A les Illes Balears hi ha el bisbat de Mallorca, el bisbat de Menorca (creat per segregació de l'anterior) i el bisbat d'Eivissa (creat per segregació del de Tarragona al segle xviii). Aquest darrer abraça les Pitiüses.
Al País Valencià hi ha el bisbat de Tortosa, el bisbat de Sogorb-Castelló (antigament bisbat de Sogorb, de menys extensió, però que va agafar la plana de Castelló del bisbat de Tortosa), l'arxidiòcesi de València i el bisbat d'Oriola-Alacant.

## Vegeu també

* Diòcesis dels Països Catalans
# Optoelectrònica

La optoelectrònica és el nexe d'unió entre els sistemes òptics i els sistemes electrònics. Els components optoelectrònics són aquells el funcionament està relacionat directament amb la llum.

## Usos

Els sistemes optoelectrònics estan cada vegada més de moda. Avui en dia sembla impossible mirar qualsevol aparell elèctric i no veure un panell ple de llums o de dígits més o menys espectaculars. Per exemple, la majoria dels walkman disposen d'un pilot vermell (LED) que ens avisa, que les piles s'han esgotat i que han de canviar. Els tubs de raigs catòdics amb què funcionen els oscil·loscopis analògics i els televisors, les pantalles de cristall líquid, els moderns sistemes de comunicacions per mitjà de fibra òptica. Els dispositius optoelectrònics s'anomenen opto aïlladors o dispositius d'acoblament òptic.

## Vegeu també

* Fotoresistor
* Fotodíode
* Fototransistor
* Optoacoplador
* Díode emissor de llum
* Diodes d'amplificació de la llum per emissió estimulada de radiació
* Tub de raigs catòdics
* Pantalla de cristall líquid
# Cal Guilera (Subirats)

Cal Guilera és una casa de Subirats (Alt Penedès) protegida com a Bé Cultural d'Interès Local.

## Descripció

Cal Guilera està situada a l'interior del nucli urbà de Sant Pau d'Ordal, al sector més antic del poble. Es tracta d'una masia de planta rectangular, de planta baixa, pis i golfes, amb coberta a dues aigües. La porta d'accés és un arc carpanell i la resta de les obertures són rectangulars. A la planta baixa hi ha dos arcs de mig punt formats per grans dovelles de pedra, que emmarquen sengles finestres. A la primera planta hi ha dos balcons centrats. Hi ha dues finestres remarcables, una a la planta baixa i l'altre, al primer pis; presenten un marc de pedra amb cornisa i trencaaigües. La pedra s'ha fet servir també per emmarcar la resta de les obertures i a les cantoneres de l'edifici.

## Referències

* ↑ «Cal Guilera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Papada

La papada o barballera és el resultat d'una capa de greix sub cutània que penja sota la barbeta, formant una arruga més o menys percibible. És més comú en les persones ancianes i obeses, i resulta més visible quan l'individu baixa la mandíbula inferior. Encara que la pell i els músculs ancians tendeixen a fer-se més fluixos, això no vol dir que la papada sigui un fenomen inevitable.

## Tractament

Exercici: La papada es pot reduir a les persones obeses i amb sobrepès a través de l'exercici i menjar aliments saludables en la quantitat correcta per cremar l'excés de greix.
Cirurgia: Un cirurgià plàstic pot treure el coixinet de greix sota la barbeta i escurçar els músculs sota de la mandíbula per eliminar la papada. Aquest procediment implica una petita incisió horitzontal sota la barbeta doble per eliminar el greix sota la pell. Després, es fa una incisió vertical entre les capes del coll i múscul de la mandíbula. Les vores es cusen juntes per escurçar i, per tant, prémer, la capa muscular. Igual que amb qualsevol cirurgia, poden sorgir complicacions.
En comparació amb algunes formes de cirurgia estètica, és un procediment relativament indolor i de preu moderat, sinó que requereix dos petits embenats a amagar. Els blaus solen ser mínims, i en general desapareixen en uns deu dies.

## Nota

* ↑ Philippe Berard; Marc Runge. Cuida Tu Cuerpo: Mejora Tu Silueta. Ediciones Robinbook, maig 2008, p. 18–. ISBN 9788479278908 [Consulta: 8 maig 2011].
Viccionari
# Ermita de Sant Llop

«Ermita de Sant Llop» té aquests significats:
* Ermita de Sant Llop (Sant Dalmai)
* Ermita de Sant Llop (Torrent)
* Ermita de Sant Llop (Viabrea)